Kalahari Trails Meerkat Sanctuary (Askam) - Lekker Kampplekke
Kalahari Trails Meerkat Sanctuary (Askam)
You are here: Home1 / Kampplekke2 / Kalahari Trails Meerkat Sanctuary (Askam)
NAASTE DORP: Askam 28km ,Tweerevieren Kgalagadi 35km
GPS: 26.7750° S, 20.6339° E
TARIEWE VANAF: R200pp vir die Eco Veld Kamp en die Tree Kamp & R150pp vir Dune Side Kamp Kinders onder 12 bly gratis. Pensionarisse kry 10% afslag per nag.
Kamp Staanplekke nvt
Persone Per Staanplek nvt
Kalahari Trails is alombekend as die Meerkat Sanctuary en is die tuiste van die Kalahari se mees bekendste dier, die meerkat. Kalahari Trails Meerkat Sanctuary is sowat 3500ha groot en is geleë in die hartjie van die rooi Kalahari duine, slegs 35km tot by die ingang van die Kgalagadi Transfrontier Park (KTP). Hierdie unieke stukkie hemel bied vir gaste die geleentheid om die natuur van naby te beleef en om die meerkatte te aanskou soos op geen ander plek in die Kalahari nie. Gaste kry die geleentheid om die duine te gaan stap en om meer te leer van al die lewende wesens wat deel is van die Kalahari – iets wat ongesiens verby sal gaan as jy in 'n voertuig sal ry. Die duine verskaf myle en myle se ongerepte mooi – waar die son die sand en duine in die verte groet.
Hierdie unieke landskap is die tuiste van menigte wildspesies sowel as meer as 250 voëlspesies – maar dit is veral die baie klein lewende kreatuurtjies wat hierdie deel van die woestyn so uniek maak. Die uitgerekte landskap is veilig en stil en is dus die ideale stop vir fotograwe, voëlkykers, natuurliefhebbers en sterrekykers wat opsoek is na 'n onvergeetlike en unieke ervaring.
Kalahari Trails bied vir beide dagbesoekers en oornag kuiergaste die geleentheid om die gerehabiliteerde kolonies van meerkatte te besoek. Baie van hierdie meerkatte is 'misfits'- diertjies wat weer gerehabiliteer word om hulle eie familie-kolonies te vorm. Hulle beweeg vrylik in die lodge se tuine waar hulle in hul natuurlike habitat leef en voortplant – 'n wonderlike geleentheid vir fotograwe om pragtige foto's te neem.
Kalahari Trails bied 'n verskeidenheid akkomodasie teen bekostigbare pryse. Die hoof gastehuis bied uitsonderlike uitsigte oor die Nossob rivierbedding en die uitgestrekte duinvelde wat tot by die horison strek. Die gastehuis het 'n groot stoep waar gaste rustig kan sit en ontspan. Gaste is ook baie welkom om die braaigeriewe te gebruik.
Kom kuier gerus by Kalahari Trails om meer te leer van die pragtige Kalahari en sy diere op een van die begeleide staptogte en toere. 'n Unieke kuier wat die besoek werd is!
Op die R360 pad wat van Upington loop tot by Kgalagadi Nasionale Park , sowat 35km voor Tweeriveren Hek aan jou linkerkant as jy van Upington af ry.
Ander Aktiwiteite Begeleide staptogte,
wildritte en wild-staproetes
( volg die dierspore), "Spotlighted" nagritte
Kontak persoon Richard Phillips
Kontak nommer +27 63 087 7732 or +27 73 963 8577
Privaat Chalet : Geleë sowat 2km vanaf die hoof gastehuis. Twee aparte kamers bied 5 enkelbeddens, 'n tenvolle toegeruste kombuis, 'n stort en toilet, lugreëling, 'n lekker stoep wat uitkyk oor 'n voël-bad en watergat en braaigeriewe. R1000.00 vir die eenheid per nag vir 4 persone ingesluit / R 800 vir 2 persone ingesluit.
5 Kamers in die Hoof Gastehuis
1 Kamer met drie enkelbeddens – R500 per nag vir 3 persone, R400 per nag vir 2 persone
2 Kamers met twee enkelbeddens – R450 per nag vir 2 persone, R350 per nag vir 1 persoon
2 x Kamers met 'n dubbelbed en 1 enkelbed – R700 per nag vir 2/3 persone, R500 per nag vir 1 persoon